cyanic-selkie/wikianc huggingface dataset:
Kalevi Sorsa
SDP:n puoluesihteeriksi ja puheenjohtajaksi
Sorsan elämä sai uuden suunnan vuoden 1969 puoluekokouksessa, jossa hänet valittiin Suomen Sosialidemokraattisen Puolueen puoluesihteeriksi. Jo hyvissä ajoin ennen puoluekokousta oli ollut tiedossa, että siihenastinen puoluesihteeri Erkki Raatikainen ei jatkaisi tehtävässä, koska hän oli siirtymässä Yleisradion pääjohtajaksi kiistellyn Eino S. Revon tilalle. Sorsaa ei alun perin ollut valittu edes puoluekokousedustajaksi, vaan hän oli jäänyt SDP:n Helsingin piirin jäsenäänestyksessä 104 ehdokkaasta 54. sijalle. Hän oli kuitenkin läsnä kokouksessa, koska hänet oli valittu siihen Erkki Tuomiojan johtaman kansainvälisten asioiden valiokunnan sihteeriksi. Vaikka Sorsa oli ollut sosialidemokraattisen puolueen aktiivijäsen jo nuoruusvuosistaan lähtien, oli puoluesihteeriksi valinta yllätys hänelle itselleenkin. Valinnan takana oli puolueen puheenjohtaja Rafael Paasio, joka etsi kielitaitoista, puolueriidassa ryvettymätöntä, uutta kasvoa. Puoluesihteerin paikalle oli suorastaan tungosta ja tarjolla oli useita jo nimekkäitä ehdokkaita, muiden muassa Suomen Sosialidemokraatin päätoimittaja Pauli Burman, pääministerin sihteeri Seppo Lindblom, valtakunnansovittelija Keijo Liinamaa, kansanedustaja Esko Niskanen, Työväen Sivistysliiton pääsihteeri Olavi Hurri ja valtiotieteen ylioppilas Erkki Tuomioja.
Historioitsija Jukka Seppisen mukaan Kalevi Sorsan nousu tuntemattomuudesta SDP:n puoluesihteeriksi ei tapahtunut sattumalta tai yllättäen. Seppisen mukaan Sorsan nousun takana olivat muiden muassa Neuvostoliiton kommunistinen puolue ja KGB. NKP oli uhannut katkaista suhteet SDP:hen, jos puoluesihteeriksi valittaisiin joku puolueen oikeistoon kuuluva henkilö. Komsomolskaja Pravda julkaisi hieman ennen puoluekokousta artikkelin, jossa leimattiin neuvostovastaisiksi Demarin päätoimittaja Pauli Burman, SDP:n järjestöpäällikkö Anssi Karkinen ja SDP:n kansainvälisten asioiden sihteeri Pekka Korvenheimo. Rafael Paasio kertoi muistelmissaan, että Korvenheimo oli ollut varma nimityksestään puoluesihteeriksi ja oli Sorsan valinnan jälkeen erittäin pettynyt syrjäyttämisestään.
Ulkopoliittinen vaikuttaja
On arvioitu, ettei Kekkonen olisi 1970-luvulla voinut toteuttaa ulkopolitiikkaansa ilman sosialidemokraatteja; Kekkonen tarvitsi sosialidemokraattien laajoja kansainvälisiä yhteyksiä. Toisaalta SDP:n sisäpoliittinen vallankäyttö ei olisi onnistunut ilman presidentin myötävaikutusta. Kekkosen ja Sorsan luottamukselliset suhteet konkretisoituvat esimerkiksi ETYK-neuvotteluprosessissa ja Saksojen tunnustamiskysymyksessä. Tärkeänä linkkinä Kekkosen ja Sorsan välillä oli SDP:n oma mies ja puolueen ulkopoliittinen strategi Jaakko Kalela, joka toimi vuodesta 1973 presidentin ulkopoliittisena erityisavustajana. Myös Sorsalla itsellään oli tilaisuus tavata Kekkonen aina vähintään kerran viikossa.
Toisen maailmansodan jälkeen Suomen ulkopolitiikan hoidon tärkeimpiä tehtäviä on ollut järjestää suhteet itäiseen naapurimaahan, Neuvostoliittoon, ja sen hajottua Venäjään. Näiden suhteiden hoitamisessa Sorsa oli poliittisten tehtäviensä kautta Kekkosen jälkeen ja presidentti Koiviston ohella ehkä keskeisin henkilö. Neuvostosuhteiden hoitaminen alkoi puoluesihteerinä ja jatkui Paasion niin sanotun nappulaliigan ulkoministerinä, ja myöhemmin niin puheenjohtajan, pääministerin kuin ulkoministerinkin ominaisuudessa. Yhteydenpito koski erilaisia asioita, joista keskeisimpiä olivat ulko- ja ulkomaankauppapolitiikka.
Kritiikki
Alpo Rusi arvioi Sorsan suhteita Neuvostoliittoon ja Neuvostoliiton edustajiin kriittisesti artikkelissaan Kanavassa lähteenään muun muassa saksalaisten historioitsijoiden Michael Ploetzin ja Hans-Peter Müllerin vuonna 2004 julkaisema teos Ferngelenkte Friedensbewegung. Artikkelin loppuyhteenvetona Rusi kirjoittaa: "Kalevi Sorsa on saattanut olla suomettumisen sensuurin salattu ongelma, jonka selvittämisen estäminen estää kaikkinaisen suomettumisen avaamisen ja tunnistamisen."
Teokset
Sorsa oli kiinnostunut kirjallisuudesta ja kirjoittamisesta jo nuoresta lähtien. Päiväkirjanpitämisen ohella hän kirjoitti runoja ja osallistui runokilpailuihin. Yliopistossa Sorsa paneutui erityisesti kirjallisuuden opintoihin. Kustannusosakeyhtiö Tammen palveluksessa hän luki, toimitti ja arvosteli kotimaisia käsikirjoituksia. Aktiivisesta päivänpolitiikasta ja työelämästä jäätyään Sorsalla oli taas aikaa omistautua kirjallisille harrastuksilleen.
Kunnianosoituksia
Kalevi Sorsalle ehdotettiin useaankin otteeseen valtioneuvoksen arvonimeä, mutta hän kieltäytyi vastaanottamasta sitä vedoten taustaansa työväenliikkeessä, jossa oli perinteisesti pidättäydytty kunnianosoituksista. Sorsa siis kaihtoi koko elämänsä ajan julkisia tunnustuksia työstään ja saavutuksistaan, mutta hän suostui promovoitavaksi Tampereen teknillisen korkeakoulun kunniatohtoriksi vuonna 1987 ja Tampereen yliopiston hallintotieteiden kunniatohtoriksi vuonna 1992. Vuonna 1985 Kalevi Sorsa suostui ottamaan vastaan Suomen Valkoisen Ruusun ritarikunnan suurristin presidentti Koivistolta, vaikka suhtautui kielteisesti kunniamerkkeihin. Presidentti Tarja Halonen palkitsi Sorsan Vapaudenristin ritarikunnan 1. luokan Vapaudenristillä rintatähtineen, jonka Sorsa otti myös vastaan.
Suomen Sosialidemokraattisen Sanomalehtimiesliiton järjestämässä juhlatilaisuudessa Sorsan pitkäaikaisen kotitalon seinään Helsingin Merihaassa kiinnitettiin Kansanvallan päivänä 17.7.2005 muistolaatta. Hietaniemen hautausmaalla (U25-12-1) paljastettiin Kimmo Pyykön veistämä Sorsalle omistettu hautamuistomerkki nimeltään Elämäkaari.
Kalevi Sorsan arkisto
Työväen Arkistoon luovutettuun Kalevi Sorsan arkistoon sisältyy asiakirjoja Sorsan nuoruus- ja opiskeluvuosilta lähtien vuoteen 2004 saakka. Aihepiireiltään arkisto käsittää Sorsan koko työ- ja luottamustoimihistorian sekä elämänkaaren. Paperiaineistoja on noin 35 hyllymetrin verran ja valokuvia tuhansia kappaleita. Kalevi Sorsan arkisto avautui tutkijoiden käyttöön vuonna 2019, jolloin hänen kuolemastaan tulee kuluneeksi 15 vuotta ja salassapitoaika päättyy. Tämä kulttuuriarvoltaan merkittävä kansallinen arkisto tulee olemaan avauduttuaan Urho Kekkosen, J. K. Paasikiven ja Johannes Virolaisen henkilöarkistojen ohella tärkeimpiä lähteitä omasta lähihistoriasta.
Danka-järjestelmä
Pakollinen danka-järjestelmä lakkautettiin virallisesti toisen maailmansodan jälkeen, mutta se on edelleen toiminnassa vapaaehtoisena kansalaisen ja temppelin välisenä siteenä. Se on merkittävä tulonlähde suurimmalle osalle temppeleistä ja määrittelee edelleen kotitalouksien ja temppeleiden välistä suhdetta.
XHTML
XHTML:n ja HTML:n erot
XHTML-dokumentit on helppo muokata jo olemassa olevista HTML-dokumenteista, mikäli niissä ei käytetä skriptausta. XHTML-tiedosto voidaan monesti jäsentää HTML-jäsentimellä.
XHTML 1.1
XHTML 1.1 on edeltäjäänsä hieman tiukempi dokumenttityyppi. Suositus ei sisällä enää ulkoasun määrittelyyn liittyviä elementtejä, joita oli vielä XHTML 1.0 Transitional- ja Frameset -dokumenttityypeissä. Kaikki ulkoasun määrittelyt tulee tehdä tyyliohjeiden avulla. XHTML 1.1 on jaettu osiin eli moduuleihin, joista jokainen sisältää vain tietyntyyppisiä määrityksiä. Tämä mahdollistaa tulevaisuudessa järkevämmän laajennettavuuden ja helpottaa erityislaitteille rakennettavien selainten toteuttamista.
Ellun Kanat
Tunnustukset ja palkinnot
Ellun Kanojen vuoden 2019 asiakastyytyväisyyskyselyn mukaan 85 prosenttia asiakkaista oli erittäin tyytyväisiä tai tyytyväisiä yhteistyöhön yrityksen kanssa. Vastaajista 87 prosenttia koko, että Ellun Kanat on tuonut viestinnän tekemiseen uusia ideoita ja näkemyksiä.
Stefan Banach
Krakovassa hän elätti itsensä yksityisopetuksella sekä opiskeli samalla matematiikkaa omin päin ja yhdessä muutaman ystävänsä kanssa. Vuonna 1916 Banach tapasi sattumalta puistossa matemaatikko Hugo Steinhausin, josta seuraavana vuonna tuli professori Lvov’in yliopistoon. Steinhaus vitsailikin jälkeen päin, että tämä kohtaaminen oli hänen suurin tieteellinen löytönsä.
Kun Saksa hyökkäsi vuonna 1939 Puolaan, niin Neuvostoliitto valtasi Puolan itäosat. Lvov jäi silloin neuvostovyöhykkeelle. Neuvostomiehityksen aikana 1939–1941 Banach’ia kunnioitettiin myös miehittäjän taholta. Hänestä tuli mm. Ukrainan Tiedeakatemian kirjeenvaihtajajäsen ja Ukrainan yliopiston dekaani. Natsimiehityksen aikana 1941–1945 onni kääntyi ja Banach joutui Weigel instituutille täinsyötiksi, kun tarkoituksena oli kehittää Wehrmacht’ille pilkkukuumerokotusta. Kun neuvostoliittolaiset palasivat Lvov’iin Banach sai asemansa takaisin, mutta silloin hän oli jo kovin sairas ja menehtyi elokuun 31. päivänä 1945.
Gustaf Magnus Armfelt
Elämäkerta
Armfelt oli Vaasan läänin maaherrana 1830–1832 ja Uudenmaan läänin maaherrana (vuodesta 1838 kuvernöörinä) 1832–1847. Hän sai keisarillisen hovin kamariherran arvon 1831 ja hänet ylennettiin kenraaliluutnantiksi 1834. Armfelt oli viimeksi senaatin talousosaston jäsenenä 1847–1853 ja Suomen ruotujakoisten tarkk’ampujapataljoonien tarkastajana 1854–1855. Hän omisti vuoteen 1852 saakka Elimon kartanon Pohjan pitäjässä ja sen jälkeen Käpylän kartanon Helsingissä.
Ruosteniskasirkku
Koko ja ulkonäkö
Ruosteniskasirkku voi kasvaa 15–17 cm pitkäksi. Sukupuolet muistuttavat toisiaan ulkonäöltään. Ruosteniskasirkun päälaki, töyhtö ja niska ovat väriltään punaruskeat. Naama, selkä, siivet ja pyrstö ovat harmaat ja slmien ympärillä on valkoinen rengas. Linnun rinta ja vatsa ovat valkoiset ja rinnassa on musta täplä.
Ali (elokuva)
Ali on vuonna 2001 ensi-iltansa saanut elokuva, jonka ohjasi Michael Mann. Elokuva kertoo nyrkkeilijä Muhammad Alin elämäntarinan ja pääosassa Alia näyttelee Will Smith. Elokuva sai kaksi Oscar-ehdokkuutta (Paras miespääosa: Will Smith, Paras miessivuosa: Jon Voight) ja tuotti maailmanlaajuisesti yli 87 miljoonaa dollaria ollen floppi verrattuna 107 miljoonan dollarin budjettiin.
Edith Roosevelt
Edith Roosevelt (6. elokuuta 1861 – 30. syyskuuta 1948) oli Yhdysvaltojen presidentin Theodore Rooseveltin toinen vaimo. Hänen aikanaan presidentin vaimon ("First Lady", 'ensimmäinen nainen') roolista tuli julkinen valtiollinen tehtävä.
Theodore ja Edith Roosevelt menivät naimisiin vuonna 1886. Edith tuli raskaaksi häämatkalla ja keskittyi äidin rooliin.
Lunar Lander
Historia
Atarin kolikkopelin jälkeen useat tahot julkaisivat vastaavia pelejä kuten:
Veli-Heikki Eronen
Eronen valmistui diplomi-insinööriksi 1945 ja suoritti yleisen oikeustutkinnon 1950 ja sai varatuomarin arvon. Eronen vihittiin vuonna 1990 Helsingin yliopiston kunniatohtoriksi.
Korkolaskenta
Tämä artikkeli käsittelee koron laskemista.
Caroline Link
pienoiskuva|Caroline Link vuonna 2020. Caroline Link (s. 2. kesäkuuta 1964 Bad Nauheim) on saksalainen elokuvaohjaaja. Linkin ohjaus Jossain Afrikassa (Nirgendwo in Afrika, 2001) palkittiin parhaan vieraskielisen elokuvan Oscar-palkinnolla vuonna 2003. Viisi vuotta aiemmin vuonna 1998 hänen ensimmäinen kokopitkä elokuvansa Jenseits der Stille oli ehdokkaana samassa palkintokategoriassa.
Liuva II
Liuva II oli visigoottien kuningas vuosina 601–603. Hän seurasi valtaistuimella isäänsä Rekaredia. Ilmeisesti hän oli valtaistuimelle noustessaan täysi-ikäinen, sillä lähteissä ei ole mainintaa sijaishallitsijasta. Tällä perusteella Liuva on syntynyt Rekaredin ensimmäisestä avioliitosta. Isidorus Sevillalaisen mukaan Liuva hallitsi kaksi vuotta, jonka jälkeen areiolaisen opposition johtaja Witteric kaappasi laittomasti vallan, katkaisi Liuvan oikean käden ja murhasi hänet. Chronica Regum Visigotthorumin mukaan Liuva olisi ollut kuninkaana vain vuoden.
Ammattiopisto Lappia
Ammattiopistossa opiskelee noin 4000 opiskelijaa. Henkilökuntaa on yhteensä noin 350.
Harmaajuurekas
Harmaajuurekas kasvaa alkutalveen saakka. Se on usein valkoviirujuurekasta pienempi, matalampi ja sen lakki on vaaleanharmaa ja kosteusmuuntuva. Harmaajuurekas voi harvoin olla myös albiino. Ruokasieneksi käytettäessä se on osattava erottaa syötäväksi kelpaamattomasta isojuurekkaasta (Clitocybula platyphylla), joka on sitä kookkaampi, rusehtavan harmaa ja voimakkaasti säikeinen. Toinen näköislaji on kalpeajuurekas (Gymnopus dryophilus), joka on harmaajuurekkaan tavoin syötävä.
Havaijin lippu
Kanaka Maoli -lippu
pienoiskuva|Kanaka Maoli -lippu Vuonna 2001 Gene Simeona esitteli Honolulussa lipun, joka sai nimekseen "Kanaka Maoli". Se perustui Simeonan mukaan kaivauksista löydettyyn alkuperäiseen Havaijin kuningaskunnan lippuun, jonka brittiläinen George Paulet oli hävittänyt vallankaappauksensa aikana. Simeona väittää myös, että lippu oli Kamehameha Suuren henkilökohtainen lippu ennen länsimaalaisten saapumista.
Hyundai Aura
Hyundai Aura on Hyundain vuodesta 2020 lähtien valmistama pieni sedan-korinen automalli, joka korvasi Hyundai Xcentin. Se perustuu tekniikaltaan kolmannen sukupolven Hyundai i10:een.
Jimin
Ura
Park kiinnostui laulamisesta nähtyään eteläkorealaisen Rainin esiintymisen, ja hänen tanssinopettajansa Busanin taidelukiossa suosittelikin koe-esiintymistä levy-yhtiö Big Hit Entertainmentille. Vuonna 2012 Parkista tuli harjoittelija kyseisessä yhtiössä, ja vuonna 2013 hän debytoi poikabändi BTS:n kanssa. Laulajan mukaan hänen alkunsa Big Hit Entertainmentilla ei ollut helppo, sillä hänet melkein potkaistiin bändistä ulos kahdeksan kertaa. Hänen roolinsa yhtyeessä on vokalisti, ja hän kuuluu myös yhtyeen päätanssijoihin yhdessä J-Hopen, Jungkookin ja V:n kanssa. Laulajana hän erottuu yhtyeessä korkealla äänialallaan.
Péter Eötvös
Eötvösin kyky luoda epätavallisia sävelmaailmoja tulee esiin varsinkin hänen orkesteriteoksissaan, joihin kuuluu zeroPoints (1999). Hänen muihin orkesteriteoksiinsa kuuluu konserttoja sekä sävellykset Jet Stream trumpetille ja orkesterille (2002) ja Seven viululle ja orkesterille (2006/07). Eötvös on myös yksi aikansa menestyneimmistä oopperasäveltäjistä. Radames-kamarioopperan (1975/97) libretto on säveltäjän oma, mutta myöhemmin hän on saanut oopperoihin aiheita maailmankirjallisuuden mestariteoksista.
Latvijas Banka
thumb|270px|Latvian keskuspankin päärakennus Riiassa. Latvian keskuspankki on Latvian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ).
Kasper Björkqvist
Seuraura
Elokuussa 2020 Pittsburgh Penguins lainasi Björkqvistin koko kauden 2020–2021 kattavalla sopimuksella SM-liigajoukkue KooKoohon. Joukkuetta valmensi hänelle Bluesin junioreista ja Suomen alle 20-vuotiaiden maajoukkueesta tuttu Jussi Ahokas. Björkqvist teki miesten pääsarjadebyyttinsä runkosarjan avauskierroksella 3. lokakuuta 2020 vieraissa Oulun Kärppiä vastaan. Hänet merkittiin KooKoon kakkosketjun vasempaan laitaan Aleksi Ainalin ja Vilmos Gallón viereen. Björkqvist sai ottelussa jääaikaa 20.02 minuuttia, mikä oli joukkueesta toiseksi eniten puolustaja Alexander Bonsaksenin jälkeen. Hän sai myös syöttöpisteen Vilmos Gallón tekemään 0–1-avausmaaliin. Björkqvist sai myös yhden kahden minuutin jäähyn huitomisesta. Liigauransa avausmaalin hän teki seuraavassa ottelussa, kotidebyytissään 9. lokakuuta 2020 JYPiä vastaan. Jari Lantta valitsi Björkqvistin ottelun Alumnien tähtien ykköstähdeksi. Hän aloitti kautensa neljän ottelun pisteputkessa tehden niissä tehot 3+2=5. Kaikkiaan Björkqvist pelasi tulokaskautensa aika 44 runkosarjaottelua tehopistein 11+15=26 ja kaksi playoff-ottelua ilman tehopisteitä. Hän jakoi runkosarjassa KooKoon sisäisen pistepörssin neljännen sijan Samuli Ratisen ja Aleksi Ainalin kanssa. Björkqvist voitti myös koko SM-liigan tulokkaiden pistepörssin sekä tehotilaston lukemalla +14. Helmikuussa 2021 hän joutui Beijer Hockey Gamesin jälkeen pariksi viikoksi karanteeniin, kun Suomen A-maajoukkueessa oli ilmennyt koronavirustartuntoja. Björkqvist palkittiin kauden päätteeksi SM-liigan vuoden tulokkaanana Jarmo Wasaman muistopalkinnolla.
Validointi
Validointi ja HTML-, XHTML- tai XML-dokumentit
Käyttökelpoisen HTML-, XHTML- tai XML-dokumentin täytyy olla joko oikein muodostettu tai paikkansapitävä
Porsche
Historia
Ferdinand Porsche kuoli muutamaa vuotta myöhemmin Stuttgartissa 30. tammikuuta 1951.
Porsche AG:n ensimmäinen toimitusjohtaja oli Ernst Fuhrmann, joka oli aiemmin työskennellyt Porschen moottorikehityksessä. Fuhrmann oli vastannut 356 Carrera-mallien nk. Fuhrmann-moottorin kehityksestä, jossa oli neljä OHC-nokka-akselia toisin kuin Volkswagen-moottoreissa. Hän suunnitteli 911:n lakkauttamista 1970-luvulla ja sen korvaamista V8-etumoottorisella 928:lla. Tämä ei kuitenkaan toteutunut. Fuhrmannin tilalle toimitusjohtajaksi tuli 1980-luvun alussa Peter W. Schutz ja hänen seuraajakseen vuonna 1988 Arno Bohn.
Vuonna 1989 julkistettiin 911-mallisarjan uusi sukupolvi. Se käytti sarjanumeroa 964.
Porsche Taycan -sähköautot
Markkinoille syksyllä 2019 tullut Taycan-sähköautomallisto, jossa on toistaiseksi mallit Taycan Turbo ja Taycan Turbo S. Taycaneissa on taka-akselille asennettu kaksinopeuksinen vaihteisto, joka on Porschen oma innovaatio. S:n huipputeho on 761 hv (560 kW) Launch Control -toiminnolla. Tavallinen Turbo kehittää tehoa enimmillään 680 hv (500 kW). Turbo S kiihtyy 0–100 km/h 2,8 sekunnissa, Turbo 3,2 sekunnissa. Turbo S:n toimintamatka yhdellä latauksella on 412 kilometriä ja Turbo-mallin toimintamatka jopa 450 kilometriä. Molempien huippunopeus on 260 km/h. Autojen sähköjärjestelmän jännite on 800 volttia sähköautojen tavanomaisen 400 V:n sijasta. Akustoa voi ladata jopa 270 kW:n latausteholla. Korkean jännitteen ansiosta Taycanin 93,4 kWh:n akustoon latautuu viidessä minuutissa 100 kilometrin toimintamatka. Ihanneolosuhteissa lataaminen viiden prosentin varaustilasta 80 prosentin varaukseen kestää 22,5 minuuttia.
Porsche moottoriurheilussa
Porschen autoilla kilpaillaan muun muassa Porsche Supercup -sarjassa. Porsche on menestynyt kestävyysajoissa kuten Le Mansin 24 tunnin ajossa voittamalla sen useana vuotena.
Helge Virtanen
Helge Virtanen oli vuonna 1945 toimintansa aloittaneen Lohjan työväenopiston rehtorina 1950–1977. Virtasen kaudella opistosta tuli Helsingin ulkopuolisen Uudenmaan suurin työväenopisto. Opisto aloitti 1950-luvun puolivälissä musiikkikoulutuksen ja Virtanen oli perustamassa Lohjalle myös musiikkikoulua. Työväenopisto alkoi myös järjestää ammatillista täydennyskoulutusta, vuonna 1964 käynnistyi opiston eläkeläispiirien toiminta ja vuosina 1970–1984 opisto huolehti lohjalaisen teatteritoiminnan jatkumisesta Opistonäyttämön kautta. Vuonna 1971 opiston toiminta laajeni käsittämään Lohjan ohella myös Nummen, Sammatin ja Siuntion kunnat.
RN Baleno (1931)
RN Baleno oli Italian kuninkaallisen laivaston Folgore-luokan hävittäjä toisessa maailmansodassa.
Palvelus
Alus upotettiin 17. huhtikuuta 1941.
Roswell
Roswell voi tarkoittaa ainakin seuraavia asioita:
Australianhuntulavastaja
Lisääntyminen
Varsinainen pesä on naaraan rakentama matala lautasmainen ja tehty risuista. Naaras munii yleensä kaksi kermanväristä munaa. Koiras ei osallistu millään tavoin poikasten haudontaan tai ruokkimiseen vaan se on täysin naaraan vastuulla. Haudonta kestää noin kolmen viikon ajan ja poikaset poistuvat pesästä niin ikään kolmen viikon kuluttua kuoriutumisestaan. Naaras ruokkii poikasiaan hyönteisravinnolla.
Michael Jordan
Jordan, Pippen ja Grant (1987–1990)
pienois|Jordan kaudella 1987–1988. Hänellä oli tapa työntää kieli ulos ennen korin tekemistä, aivan kuten hänen isänsäkin tapasi keskittyessään tehdä. Vuoden 1987 varaustilaisuudessa Chicago varasi Horace Grantin, ja lisäksi seura hankki Scottie Pippenin pelioikeudet Seattlelta. Joukkueella oli ollut puutetta sopivista pelaajista. Jordan oli edelleen Chicagon paras korintekijä, mutta sai tärkeää apua Grantiltä ja Pippeniltä. Kaudella 1987–1988 joukkue voitti runkosarjassa eniten otteluja neljääntoista vuoteen ja Jordan voitti sarjan korikuninkuuden 35,0 pisteen ottelukeskiarvolla. Lisäksi hänet valittiin ensimmäistä kertaa sarjan arvokkaimmaksi pelaajaksi ja vuoden puolustuspelaajaksi. Pudotuspeleissä Chicago voitti ensimmäisellä kierroksella Clevelandin voitoin 3–2. Toisella kierroksella joukkue kohtasi Detroitin, jonka valmentaja Chuck Daly asetti Jordanin erityispuolustukseen. ”Jordan Rules” -nimellä tunnetussa taktiikassa kolme pelaajaa asetettiin puolustamaan Jordania vastaan. Taktiikka toimi, sillä Jordan ei pystynyt tekemään yhtä paljon pisteitä kuin aikaisemmin, ja Detroit eteni jatkoon voitoin 4–1.
Ensimmäiset mestaruudet (1990–1993)
Kauden 1991–1992 puolivälissä Chicago oli voittanut 37 ottelua ja hävinnyt vain viisi. Runkosarjan päätyttyä joukkue oli voittanut 67 ottelua, mikä oli kaksi vähemmän kuin liigan ennätys. Jordan teki runkosarjassa 30,1 pistettä ottelua kohti ja voitti jälleen sarjan pistetilaston. Lisäksi hänet valittiin edellisen kauden tapaan sarjan arvokkaimmaksi pelaajaksi. Pudotuspeleissä Chicago voitti aluksi Miamin voitoin 3–0. Tilastojen valossa Jordanin pudotuspeliotteluista paras oli kolmas Miami-ottelu, jossa hän teki 56 pistettä. Toisella kierroksella joukkue voitti New Yorkin voitoin 4–3, ja konferenssifinaaleissa se voitti Clevelandin ja eteni NBA-finaaleihin. Toinen loppuotteluihin edennyt joukkue oli Portland, jonka seuratuin pelaaja oli Clyde Drexler. Otteluparissa seurattiinkin erityisesti Drexlerin ja Jordanin välistä kamppailua. Viiden ottelun jälkeen Chicago johti voitoin 3–2, ja kuudes ottelu näytti päättyvän Portlandin voittoon, sillä Portland johti ennen viimeistä erää viidellätoista pisteellä. Jordan ja Pippen tekivät kuitenkin yhdessä Chicagon viimeiset 19 pistettä, ja joukkue voitti lopulta ottelun. Mestaruus oli Jordanin toinen, ja hänet valittiin edelliskauden tapaan finaalien arvokkaimmaksi pelaajaksi. Myöhemmin NBA valitsi Chicagon tämän kauden joukkueen liigan historian kymmenen parhaimman joukkueen luetteloon.
Pelityyli
Jordan kehitti myös puolustuspeliään, ja hän teki kentällä paljon sellaistakin työtä, mikä ei näy tilastoissa. Hän pelasi psyykkistä peliä ja ärsytti vastustajiaan puhumalla heille pelin aikana.
Mainokset ja liike-elämä
Niken lisäksi Jordan esiintyi muun muassa Gatoraden, McDonald’sin ja Coca-Colan mainoksissa. Esimerkiksi McDonald’sin mainoksessa hän pelaa heittokilpailua Larry Birdin kanssa. Vuonna 1996 tehdyn tutkimuksen mukaan Jordan oli hyväpalkkaisin urheilumaailman mainoskasvo, sillä hän ansaitsi vuodessa mainoksilla 40 miljoonaa dollaria.
Karlstadin kunta
Karlstadin kunta on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Karlstad.
Kuntavaakuna
Vaakunaselitys: Hopeisessa kentässä punavaruksisen sinisen kotkan oikea puolisko, jonka kummallakin puolella kaksi korkeaa piikkihuippuista punaista tornia. (Ruotsiksi I fält av silver den högra hälften av en blå örn med röd beväring mellan två höga, med spetsiga huvar försedda röda torn.)
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Paul von Mühlenfels
Paul von Mühlenfels (15. kesäkuuta 1892 Stralsund, Saksa – 1958 Hampuri, Länsi-Saksa) oli saksalainen kenraalimajuri.
Mühlenfels palveli adjutanttina Saksan armeijan sotilasjunaliikenteestä vastaavassa direktoraatissa Ranskassa ensimmäisen maailmansodan aikana. Hänet ylennettiin kenraalikuntaan toisen maailmansodan lopulla 1. huhtikuuta 1945. Hän kuoli Hampurissa 1958.
Tethered Aerostat Radar System
Katso myös
Lockheed Martin 275K
Karjalaisen II hallitus
Karjalaisen hallituksen oikeusministeriksi tuli SKP:n vasemman laidan niin kutsuttuihin taistolaisiin kuulunut Erkki Tuominen, joka oli toisen maailmansodan jälkeen toiminut Valtiollisen poliisin (Valpo II, "punainen Valpo") johdossa. Rauhoittaakseen nimityksestään syntynyttä kohua Tuominen sanoi: ”Ei vallankumousta oikeusministeriöstä aloiteta.” Kulissien takana Tuominen kuitenkin ajoi oikeusministeriön virkoihin vasemmistolaisia ehdokkaita.
Julius Junttila
Seuraura
Junttila oli kaudella 2013–2014 19 osumallaan Kärppien paras maalintekijä. Tehopisteitä runkosarjassa kertyi kaikkiaan 34. Hän voitti kauden päätteeksi Suomenmestaruuden. Kaudella 2014–2015 Junttila jatkoi vahvoja otteitaan Joonas Kemppaisen ja Joonas Donskoin kanssa muodostamassaan "JJJ-ketjussa". Hän oli tehoilla 12+21=33 Kärppien kolmanneksi paras pistemies Mika Pyörälän kanssa. Junttila voitti kauden päätteeksi taas Suomenmestaruuden. Joulukuussa 2014 hän teki vuoden mittaisen jatkosopimuksen joukkueen kanssa. Kaudella 2015–2016 Junttila pelasi loukkaantumisten vuoksi runkosarjassa vain 40 ottelua ja oli myös sivussa kolme ensimmäistä playoff-ottelua. Hän oli kuitenkin runkosarjassa 15 osumallaan Kärppien toiseksi paras maalintekijä Miro Aaltosen ja Mika Pyörälän kanssa. Junttila voitti kauden päätteeksi SM-pronssia. Hän oli myös Mestarien liigassa Kärppien paras pistemies tehoilla 4+6=10. Junttila voitti CHL-hopeaa.
Junttila muodosti yhdessä Mikael Ruohomaan ja Charles Bertrandin kanssa Kärppien ykkösketjun, joka pelasi pääsääntöisesti läpi koko runkosarjan 2017–2018. Ketjua pidettiin yleisesti koko SM-liigan kauden parhaana ketjuna. Kesken puolivälieräsarjan ketju kuitenkin hajotettiin, kun sekä Bertrand että Junttila olivat jääneet aiemmin maaliskuussa kokonaan ilman tehopisteitä. Junttila otti pudotuspelien edetessä paikkansa Kärppien kakkosketjun vasemmasta laidasta. Kauden viimeisessä ottelussa, kuudennessa finaaliottelussa vieraissa Tapparaa vastaan hänen kanssaan ketjussa pelasivat Saku Mäenalanen ja Sami Anttila. Junttilan ketjunvaihto avasi myös hänen pistetilinsä. Junttila voitti lopulta koko pudotuspelien piste- ja maalipörssin tehoilla 8+6=14. Hän voitti kauden päätteeksi Suomenmestaruuden ja Junttila palkittiin pudotuspelien arvokkaimpana pelaajana Jari Kurri -palkinnolla. Hänet palkittiin myös pelaajien äänestämänä kauden parhaana pelaajana Kultaisella kypärällä sekä valittiin SM-liigan tähdistökentälliseen.
RN Dardo (1930)
Valmistus
Alus tilattiin Sestri Ponentesta Cantieri navali Oderolta, missä köli laskettiin 23. tammikuuta 1929. Alus laskettiin vesille 6. syyskuuta 1930 ja liitettiin laivastoon 25. tammikuuta 1932.
Kaarle V (täsmennyssivu)
Kaarle V on usean hallitsijan nimi:
Manchester Storm
Joukkueenjohto
Lähde: EliteProspects
Ridley Scott
Ura
Scottin toinen Hollywood-elokuva, tieteiselokuva Blade Runner (1982), epäonnistui kaupallisesti mutta on sittemmin saanut yhä enemmän arvostusta. Nykyään Blade Runneria pidetään yhtenä tieteiselokuvien suurimmista kulttiklassikoista ja se on saanut lukuisia jäljittelijöitä. Scottin näyttävä visuaalinen tyyli ja panostaminen lavastukseen ja innovatiiviseen valaistukseen ovat olleet suuria vaikuttajia kokonaiseen elokuvantekijöiden sukupolveen. Monet ovat suoraan kopioineet Scottin tyylin.
Aquincumin museo
Historiaa
thumb|Aquincumin museon pysyvän näyttelyn rakennus. thumb|Pysyvän näyttelyn pääsali.
Pysyvä näyttely
Aquincumista löydetyistä esineistä tunnetuin on vesiurut, joita kutsutaan usein Aquincumin uruiksi. Mistään muista antiikin ajan uruista ei ole säilynyt yhtä monta yksittäistä osaa. Omistuskirjoituksesta selviää, että urut on lahjoittanut Aquincumin palokunnalle eräs kaupungin merkittävimmistä asukkaista, Gaius Iulius Viatorianus. Vuoden 294 tulipalo ei kuitenkaan säästänyt palokunnan päämajaakaan, ja urkujen nahkaiset ja puiset osat tuhoutuivat liekeissä. Jäljelle jäivät vain metalliosat, jotka Lajos Nagy löysi siviilikaupungin kaivauksissa vuonna 1931. Uruista on esillä toimiva rekonstruktio, joka on tehty 1930-luvun alkupuolella. Sekä urkujen jäännökset että rekonstruktio ovat nähtävillä pysyvän näyttelyn neljännessä salissa.
Ming Xiaolingin mausoleumi
Kultainen portti ja neliökaupunki
Alueelle saavutaan suuren Kultaisen portin läpi (Da Jin Men), jonka jälkeen tulija näkee suuren kivestä tehdyn kilpikonnan (Bixi) joka on sijoitettu "Neliökaupunkiin" (Sifangcheng). Kilpikonnan päälle on sijoitettu taitavasti kaiverrettu steela, jonka huipulla on kaksi yhteen kietoutunutta sarvetonta lohikäärmettä. Steelaan on kaiverrettu keisari Hongwun ansioita ylistäviä tekstejä. Kilpikonna on 5,15 m pitkä, 2,54 m leveä ja 2,8 m korkea. Steela on 8,78 m korkea.
Saigonin taistelu (1968)
Taistelu
Saigonin pohjoispuolella kommunistien onnistui vallata kansallinen radioasema. Pohjoisvietnamilaiset erikoisjoukot olivat tuoneet asemalle ennakkoon nauhoitettuja radiolähetyksiä, mutta aseman henkilökunta oli tuhonnut sen radiotornin. Gò Vấpin asevarikon varustuksia oli tarkoitus käyttää Tân Sơn Nhứtin hyökkäyksen tukemiseksi. Varikkoa vastaan iski vietkongin 101. rykmentti. Vietkongin onnistui vallata varikko, jolla olleet panssarivaunut olivat kuitenkin heidän pettymyksekseen siirretty muualle viikkoa aikaisemmin. Varikolla oli 12 105 millimetrin tykkiä, mutta varikolta vetäytyneet etelävietnamilaiset olivat vieneet mukanaan niiden lukot. Taisteluja käytiin myös Vinatexcon tekstiilitehtaalla Tân Sơn Nhứtin länsipuolella.
Vapaudenpatsas
Rakenne, mitat ja väri
Patsas on jalustan juuresta soihdunkärkeen 93 metriä korkea. Hahmon pituus varpaista kruunuun on 34 metriä ja soihdunkärkeen 46 metriä. Patsas painaa 225 tonnia. Jalustasta kruunuun vievillä portailla on 154 askelmaa. Jalustassa on portaat ja hissi. Patsaan kruunussa on seitsemän sädettä, yksi kutakin maanosaa kohti. Jokainen säde on 2,74 metriä pitkä.
Laboulayen ajatus
Laboulaye tuki ahkerasti Pohjoisvaltioita Yhdysvaltain sisällissodassa ja vapautta puolustavan Abraham Lincolnin uudelleenvalintaa. Vuonna 1865 Yhdysvaltain kongressi sääti yksilönvapaudet turvaavan ja orjuuden lakkauttavan 13. lisäyksen perustuslakiin. Samana vuonna Laboulayesta tuli Ranskan emansipaatiokomitean puheenjohtaja; komitea pyrki muun muassa avustamaan vapautettuja amerikkalaisorjia. Laboulayeen teki suuren vaikutuksen orjuuden kieltäminen Yhdysvalloissa ja demokratian voitto. Abraham Lincolnin murha pian sodan jälkeen järkytti ranskalaisia laajasti, ja Laboulaye ehdotti, että maat juhlistaisivat ystävyyttään ja yhteisiä ihanteitaan rakentamalla yhdessä vapauden ja Yhdysvaltain itsenäisyyden monumentin.
Rakentaminen
Patsaan pää ja hartiat valmistuivat Ranskassa vuonna 1878, ja ne asetettiin näytteille Pariisin maailmannäyttelyyn. Vuonna 1879 patsaan insinööri Eugene Viollet-le-Duc kuoli. Hänen tilalleen Bartholdi sai avukseen insinööri Gustave Eiffelin. Eiffel suunnitteli rautapylonin ja patsaan tukirakenteen. Hän hylkäsi Viollet-le-Ducin ajatuksen patsaan täyttämisestä hiekalla. Eiffelin suunnittelema rautapyloni koostui kolmioista, jotka muodostivat yhdeksän kerrosta. Rungosta lähti poikkipalkkeja sekundaarirakenteeseen. Eiffel kehitti myös kekseliään tavan yhdistää rakenne kuparilevyihin, jonka avulla patsas pystyi laajenemaan ja supistumaan lämpötilanvaihteluissa sekä kestämään kovia tuulia. Eiffelin keksimää rakennetta, jossa osat kiinnittyivät rautaiseen keskusrakenteeseen, alettiin myöhemmin hyödyntää pilvenpiirtäjissä.
Patsaan laivaaminen New Yorkiin, kokoaminen ja paljastus
Patsaan rakentamisen avajaisseremonia pidettiin 12. heinäkuuta 1886. Ensimmäiseen niittiin kaiverrettiin Bartholdin nimi, toiseen Pulitzerin, kolmanteen Eiffelin ja neljänteen Huntin. Kuparilevyjen kokoaminen aloitettiin läheltä patsaan oikeaa kantapäätä.
Vuoden 1886 jälkeen
Vuonna 1982 aloitettiin Vapaudenpatsaan kunnostusprojektin varainhankinta, jonka johtoon nimettiin Lee Iacocca. Kunnostusprojekti aloitettiin vuonna 1984 ja se saatiin valmiiksi patsaan satavuotisjuhliin 5. heinäkuuta 1986. Kunnostuksen yhteydessä patsaan soihtu vaihdettiin ja sen ulompi ristikkorakenne korvattiin ruostumattomasta teräksestä tehdyllä.
Patsas suljettiin lokakuussa 2011 kunnostustöiden vuoksi, ja siihen asennettiin uudet portaat ja pelastushissi, jolla pääsee kruunuun asti. Se avattiin jälleen yleisölle 28. lokakuuta 2012, mutta koko Liberty Island suljettiin heti seuraavana päivänä Hurrikaani Sandyn saarelle aiheuttamien tuhojen vuoksi. Patsas säilyi vahingoittumattomana, ja saari avattiin yleisölle jälleen 4. heinäkuuta 2013.
Patsas maahanmuuttajien vastaanottajana
thumb|upright|Vapaudenpatsaan kuvaa käytettiin usein nostattamaan maanpuolustushenkeä ja vetoamaan ihmisiin ostamaan valtion [[obligaatioita. Juliste vuodelta 1917. ]] Auguste Bartholdi kuvaili jo vuonna 1876 Vapaudenpatsaan merkitystä vapauden lisäksi myös osoittamassa Yhdysvaltain asemaa sorrettujen turvapaikkana. Valmistumisensa jälkeen patsas tulikin tunnetuksi siitä, että se seisoi toivottamassa voipuneet matkalaiset tervetulleiksi uuteen elämäänsä. Se sijaitsee laivaväylällä, jota pitkin lähes 14 miljoonaa siirtolaista saapui New Yorkiin vuosien 1886–1924 välillä. Vastaanottokeskuksena toiminut Ellis Island sijaitsee Liberty Islandin vieressä.
Karpaattien linna
Teoksen linnan esikuvaksi arvellaan Poenarin linnaa Romanian keskiosassa.
National Ice Hockey League
Sarjajärjestelmä
Sarjan mestarina pidetään joukkuetta, joka voittaa runkosarjan ja pudotuspelit ovat "vain" kauden päätöstapahtuma.
Joukkueet kaudella 2020-2021
thumb|right|Kauden 2010–2011 English Premier Ice Hockey Leaguen joukkueet kartalla.
Veronica Pimenoff
Kirjallinen tuotanto
Pimenoff voidaan lukea aateromaanin harvinaiseksi suomalaiseksi edustajaksi Hannu Salaman ja Marja-Leena Mikkolan ohella. Hän käsittelee romaaneissaan yhteiskunnallisia ja moraalisia teemoja sekä ja tieteen ja tutkijan etiikkaa. Pimenoff onkin saanut eettisen kirjailijan leiman. Kriitikot ovat kiinnittäneet huomionsa muun muassa hänen teostensa vaikeasisältöisyyteen, teoreettisuuteen sekä henkilökuvien ja repliikkien ohuuteen. Toisaalta hänen tuotantoaan on luonnehdittu älylliseksi, haastavaksi ja pohdiskelevaksi. Pimenoffin edustamalle eettis-älylliselle tyylilajille on vaikea löytää vertailukohteita suomalaisesta kirjallisuudesta. Sen sijaan hänen tuotantonsa on arvioitu poikkeuksellisen eurooppalaiseksi ja kytkeytyvän Manner-Euroopan älylliseen traditioon. Hänen teostensa maailmaa on luonnehdittu myös joiltakin osin postmoderniksi.
Live at Dynamo Open Air
Agent Steel – Live at Dynamo Open Air  on yhdysvaltalaisen metalliyhtye Agent Steelin vuonna 2005 julkaistu live-DVD, joka pitää sisällään lauantaina 5. kesäkuuta 2004 taltioidun konsertin, joka järjestettiin Goffertparkin festivaalialueella Nijmegenissä, Alankomaissa. Lisäksi DVD sisältää neljä bonuskappaletta sekä kuvagallerian. DVD:n julkaisi Scarlet Records.
Columbian Chemicalsin uutishuijaus
Columbian Chemicalsin uutishuijaus on vuonna 2014 Yhdysvalloissa levinnyt huijaustieto, että Columbian Chemicalsin tehtaalla St. Mary Parishissa Louisianassa on tapahtunut räjähdys. Sekä viranomaiset että yksityiset ihmiset saivat tekstiviestejä, ja myös Twitteriin alkoi levitä tietoja. Viesteissä varoitettiin myrkyllisistä kaasuista ja käskettiin pysymään sisällä. Räjäytyksen tekijäksi ilmoitettiin Isis. Tieto paljastui kuitenkin pian huijaukseksi, sillä tehtaalla ei ollut tapahtunut räjähdystä. Huijaus oli tehty hyvin taitavasti, jopa uutistoimistojen sivustoista tehtiin väärennettyjä ruutukaappauksia, ja englanninkieliseen Wikipediaan laadittiin asiasta artikkeli.
Bø
Bø voi tarkoittaa seuraavia:
Mathew Quinn
Quinn juoksi ankkuriosuuden Etelä-Afrikan 4 × 100 metrin viestijoukkueessa, joka sijoittui Edmontonin MM-kilpailuissa 2001 alun perin toiseksi maansa ennätysajalla 38,47. Kilpailun voittaneen Yhdysvaltojen Tim Montgomeryn kaikki kilpailusuoritukset hylättiin jälkikäteen dopingin takia maaliskuusta 2001 alkaen, ja Etelä-Afrikka julistettiin viestin voittajaksi 2006.
Quinn kuului Etelä-Afrikan pikaviestijoukkueeseen sen sijoituttua kuudenneksi Sevillan MM-kilpailuissa 1999. Hän karsiutui 100 metrin puolivälierissä MM-kilpailuissa 1999 ja 2001 sekä Sydneyn olympialaisissa 2000.
Valdo
Seurajoukkueura
Vuonna 2007 Valdo teki nelivuotisen sopimuksen katalonialaisseura Espanyolin kanssa. Hän pelasi ensimmäisen ottelunsa joukkueessa harjoituskaudella Peralada vastaan.
Tidaholmin kunta
Väestönkehitys
Kunnan väestö taustan mukaan on esitetty seuraavassa taulukossa.
Šavrov Š-2
Käyttö Suomessa
Syyskuussa koneet siirtyivät Suomen ilmavoimien rekisteriin tunnuksilla AV-186 (ent. CCCP-X-217) ja AV-187 (ent. CCCP-K-370). AV-186 rikkoutui laskussa 3. lokakuuta 1942. Toista konetta käytti everstiluutnantti J. Sovio virkamatkoihinsa 13. syyskuuta 1944 asti. Sen jälkeen sekin romutettiin.
Berijev MBR-2
Tausta
thumb|[[Aeroflotin Beriev MP-1 Jaltassa noin vuonna 1938.]] Georgi Berijev alkoi vuonna 1931 suunnitella vesikonetta, josta tuli sarjatuotannossa tyyppi MBR-2. Ensilento tapahtui 3. toukokuuta 1932. Kone oli ylätasoinen yksimoottorinen (BMW VI -moottorista kehitetty M-17-rivimoottori, jonka teho 500 hv, vuodesta 1935 lähtien 830 hv:n M-34-moottori) lentovene. Koneessa oli ohjaajan lisäksi etu- ja taka-ampujat. Kaikkiaan konetta valmistettiin 1 365 kappaletta vuoden 1941 loppuun mennessä.
Käyttö Suomessa
Tässä kaapattu kone otti osaa yhteen operaatioon, mutta sen jälkeen todettiin, ettei sen moottoria enää saanut käyntiin, joten kone romutettiin. Kaikkiaan talveen 1942 mennessä saatiin viisi MBR-2:ta sotasaaliiksi. Suomen ilmavoimissa koneiden tunnukset olivat VV-181–VV-185. Koneilla lennettiin yhdestä kymmeneen tiedustelu- ja tyyppilentoa. Kaikki koneet oli poistettu käytöstä jo lokakuussa 1942. Sotasaaliskoneet olivat olleet hyvin huonossa kunnossa.
Heinkel He 59
Tausta
Ernst Heinkel alkoi vuonna 1930 kehittää Saksan laivastolle meritoimintakonetta, joka Versailles’n rauhansopimuksen ehtojen vuoksi tehtiin näennäisesti siviilikoneena. Ensilento tapahtui syyskuussa 1931.
Lola (kappale)
Menestys ja jälkivaikutus
Acclaimed Musicin The All Time Top 3000 Songs -listalla ”Lola” sijoittui sijalle 437.
Hidradenitis suppurativa
Etiologia
Tutkimustulosten mukaan hidradenitis suppurativan aiheuttamat paiseet johtuvat karvatuppien tukkeutumisesta muun muassa kainaloiden ja nivusten alueella sekä ympäröivän kudoksen kroonisesta tulehduksesta. Taudin yleisimmät riskitekijät ovat ylipaino ja tupakointi. Näiden riskitekijöiden ja taudin vaikeusasteen välillä näyttäisi olevan yhteys.
Alberto Nepoti
Alberto Nepoti (25. lokakuuta 1876 Torino – 8. kesäkuuta 1937 Torino) oli italialainen elokuvanäyttelijä.
Hjon kunta
Vuonna 2007 kunnassa oli 97,39 km² peltoa, joten saman ajankohdan maapinta-alaan vertaamalla saadaan peltojen osuudeksi 32,6 prosenttia kunnan maapinta-alasta.
Väestönkehitys
Vuoden 2011 lopussa kunnan väestö jakautui eri ikäryhmiin seuraavasti:
Piirit
thumb|right|250px|Kartta Hjon kunnan piireistä.
Mia Takula
Ura eläinoikeusaktivistina
Vuonna 2016 Takula julkaisi esikoisteoksenaan vegaaneista kertovan tietokirjan Elämäni vegaanina, joka kertoi menestyneiden suomalaisten vegaanien elämästä. Vuonna 2020 Takula kirjoitti tietokirjan Susien mailla, joka kuvaa hänen kokemuksiaan kuudella susien reviirialueella Suomessa. Hän yöpyi kirjaa tehdessään 160 yötä eri alueilla pitkin Suomea.
Yksityiselämä
Takula on kotoisin Vaasasta kolmilapsisesta perheestä. Perhe muutti usein Takulan ollessa lapsi. Takulalla itsellään on yksi lapsi ja kaksi koiraa.
Perseus
Alkuperä
Toisen version mukaan Danaen tultua naimaikään hän menikin Proitoksen, isänsä veljen, luo ajatuksenaan luoda suhde tämän kanssa. Tässä tapauksessa Perseuksen isä ei olisikaan Zeus vaan Proitos.
Christopher Ferguson
Sotilasura
Ferguson liittyi Yhdysvaltain laivastoon. Hän sai laivaston lentäjän kelpoisuuden 1986. Hän lensi F-14 Tomcatlla ja palveli lentotukialuksella USS Forrestal (CVA-59) Pohjois-Atlantilla, Välimerellä ja Intian valtamerellä. Hän kävi myös laivaston hävittäjälentäjien asekoulua (ns. TOPGUN). Hänet valittiin laivaston koelentokouluun 1989, mistä hän valmistui 1992.
Ura NASAssa
Fergusonilla on puolalaiset sukujuuret. Hän on naimisissa Sandra Cabotin kanssa. Heillä on kolme lasta.
Luettelo vuosittaisista lämpötilaennätyksistä Suomessa
Luettelo vuosittaisista lämpötilaennätyksistä Suomessa vuodesta 1961 lähtien, Ilmatieteen laitoksen mukaan.
Volframihappo
Volframihappo (H2WO4) on epäorgaaninen volframin yhdiste, jota voidaan pitää volframitrioksidin hydraattina (WO3·H2O). Yhdistettä voidaan käyttää muiden volframiyhdisteiden valmistukseen ja keltaisena väriaineena.
Valebrotulat
Valebrotulat (Parabrotulidae) on partanilkkakaloihin kuuluva kalaheimo. Heimon lajit elävät valtamerien syvissä vesissä.
Anatomia
Valebrotulat ovat pienikokoisia kaloja ja kasvavat korkeintaan noin 6 cm pitkiksi. Ruumiinmuodoltaan ne ovat pitkulaisia ja suomuttomia ja muistuttavat ankeriaskaloja. Suu on pienhkö ja alaleuka työntyy yläleukaa pidemmälle. Hampaat ovat pienet Parabrotula- suvun lajeilla ja hieman suuremmat Leucobrotula-suvussa. Kalojen selkä- ja peräevät ovat yhtyneet pyrstöevän kanssa. Valebrotuloilta puuttuuvat vatsaevät ja uimarakko. Valebrotulalajit ovat vivipaarisia eli synnyttävät eläviä poikasia.
Robert Fripp
Varhainen King Crimson
Yhtyeen hajottua Fripp ja rumpali Michael Giles alkoivat suunnitella King Crimsonin perustamista vuonna 1968 yhdessä Greg Laken, Peter Sinfieldin ja Ian McDonaldin kanssa. LP-levy In the Court of Crimson King, julkaistiin loppuvuodesta 1969. Yhtye hajosi pian tämän jälkeen, mutta King Crimson syntyi vuosien kuluessa uudelleen useita kertoja – koostuen aina eri soittajista. Fripp on King Crimsonin ainoa alkuperäinen ja vakituinen jäsen.
King Crimsonin myöhemmät vaiheet
Myöhään 1994 Fripp kokosi jälleen King Crimsonin yhteen. Uusi kokoonpano koostui 1980-luvun jäsenistä sekä basisti Trey Gunnista ja rumpali Pat Mastelottosta. Kokoonpanoa kutsutaan "tuplatrioksi", sillä siinä oli kaksi kitaristia, kaksi basistia ja kaksi rumpalia. Tämä kokoonpano julkaisi vuonna 1995 studioalbumin THRAK sekä improvisatorisen livelevyn THRaKaTTaK. Vuosikymmenen lopussa King Crimson "fraktalisoitui" moneksi "projeKctiksi", joissa kaikissa soitti hieman eri kokoonpano tuplatrion jäsenistöstä. Crimson-historioitsija Sid Smith pitää 1999 julkaistua Bill Rieflinin, Frippin ja Gunnin levyä The Repercussions of Angelic Behavior musiikillisesti "crimsonilaisena" ja projeKcteihin läheisesti liittyvänä.
Nora (Liechtensteinin prinsessa)
Liechtensteinin prinsessa, Rietbergin kreivitär ja Mariñon markiisitar Norberta (Nora) Elisabeth Maria Assunta Josefine Georgine s. 31. lokakuuta 1950 Zürich, Sveitsi on edesmenneen Liechtensteinin ruhtinaan Franz Josef II:n ja tämän puolison, kreivitär Gina von Wilczekin tytär ja hallitsevan Liechtensteinin ruhtinaan Hans Adam II:n sisko.
Tuomas Tuomaanpoika Suikkanen
Suikkasen isä oli kirkonrakentaja Tuomas Ragvaldinpoika Suikkanen.
Operaatio Beowulf
Muhu
Brandenburg rykmentin osasto Benesch teki liitokonein maahanlaskun lähelle puna-armeijan rannikkolinnaketta Kübassaaressa. Linnakkeen valtaamisen tueksi määrätty laivasto-osasto palasi satamaan voimakkaan merenkäynnin vuoksi.
Hiidenmaa
Joukkojen uudelleen järjestelyn ja levon jälkeen hyökkäystä jatkettiin viikkoa myöhemmin Hiidenmaalle. Jalkaväkirykmentti 176:n ja 161. tiedustelupataljoonan joukot nousivat 12. lokakuuta kello 05.30 laivaston tukemana maihin Hiidenmaalle. Saarella olleet puna-armeijan joukot antautuivat 21. lokakuuta. Saksalaiset vangitsivat Hiidenmaalla 3 000 puna-armeijan sotilasta keräten runsaan sotasaaliin.
Seuraukset
Taisteluiden seurauksena akselivaltojen selustaan ei jäänyt voimakasta puna-armeijan miehittämää tukikohtaa häiritsemään huoltokuljetuksia. Saariston alueelta vangittiin kaikkiaan 15 338 neuvostosotilasta. Näin Saksan 18. armeija voitiin siirtää rintamalle jatkamaan hyökkäystä kohti Leningradia.
Maksim Rudakov
Rudakov on Zenit Pietarin kasvatti ja juniorivuosinaan hän on pelannut muun muassa UEFA Youth Leaguessa. Debyyttinsä aikuisissa Rudakov teki ollessaan lainalla FK Zenit Penzassa. Tammikuussa 2018 hän siirtyi lainasopimuksella Helsingin Jalkapalloklubiin. Rudakov oli mestaruuteen päättyneellä ensimmäisellä kaudellaan HJK:n ykkösmaalivahti. HJK käytti Rudakovin sopimuksessa olleen option ja hän jatkoi seurassa myös kauden 2019.
Intianpihta
Intianpihta (Abies spectabilis) on mäntykasvien heimon pihtojen sukuun kuuluva havupuulaji. Se on keskisen ja eteläisen Aasian vuorilla kasvava suurikokoinen ainavihanta puu. Lajin piirteisiin kuuluvat vanhemmiten tasalatvaisen leveä latvus, kasvuversoissa lanttopäiset litteät neulaset ja aluksi väritykseltään violetinsinertävät pystyt kävyt. Intianpihdan kanta on jatkuvasti supistunut kun metsiä on hakattu ja muunnettu maatalouskäyttöön, ja Kansainvälinen luonnonsuojeluliitto on määritellyt lajin silmälläpidettäväksi.
Kuvaus
Intianpihta eroaa lähisukuisista aasialaisista pihtalajeista suuremmilla, yleensä yli 10 senttimetriä pitkillä kävyillään, joiden peitinsuomut eivät näy käpysuomujen takaa, sekä monirivisen kampamaisesti asettuneilla neulasillaan.
Merkitys ihmiselle
Intianpihta on merkittävä talouspuu luontaisella elinalueellaan. Sitä on käytetty puurakentamisessa erityisesti sisärakenteisiin, kuten lattioihin, sisäkattoihin ja portaisiin. Puusta on valmistettu myös kattopäreitä ja puulaatikoita, joita on käytetty teen pakkaamiseen. Lisäksi puun kävyistä on paikallisesti valmistettu värjäysainetta.
Jussi Koivula
Jussi Benjamin Koivula (s. 24. joulukuuta 1983 Hämeenlinna) on suomalainen ammattinyrkkeilijä. Koivula aloitti amatöörinyrkkeilyn Hämeenlinnan Kisassa vuonna 1995 ja siirtyi edustamaan Tampereen Työväen Nyrkkeilijoitä vuonna 1997. Amatööriurallaan hän otti jo juniorina lukuisia maaottelu- sekä turnausvoittoja, niin kotimaassa kuin ulkomailla. Hän oli amatöörinä Olympiakomitean tukiurheilija, kuusinkertainen miesten Suomen mestari sekä kolminkertainen alle 20-vuotiaiden Pohjoismaiden mestari.
Skule Bårdsson
Vuonna 1223 Haakon julistettiin virallisesti kuninkaaksi. Samalla Skulen valtaoikeudet vähenivät sekä kuninkaan neuvonantajana että jaarlina. Hänellä annettiin kuitenkin hallittavaksi kolmasosa valtakunnasta. Vuonna 1225 kuningas Haakon meni naimisiin Skulen tyttären Margreten kanssa. Haakonin ja Skulen välit huononivat seuraavien kymmenen vuoden aikana, kun Skulen valtaa supistettiin edelleen. Asiaa ei parantanut Skulen vuonna 1237 saama herttuan arvo, sillä se merkitsi käytännössä pienempiä verotuloja ja rajatumpia valtaoikeuksia.
Jussi Koivula
Ammattilaisura
Koivula hävisi italialaiselle Marcello Matanolle ammattinyrkkeilyn IBF-liiton Intercontinental-titteliottelussa Italian Ferrarassa 7. helmikuuta 2015. Kotikehässään otellut Matano otti ylemmän välisarjan tittelin itselleen tuomariäänin 3-0. Koivula väitti että hänet huumattiin.
Kurikan vaakuna
170px|thumb|Tammikuussa 2009 käyttöön otettu uusi Kurikan vaakuna Kurikan vaakunan on suunnitellut jurvalainen Kirsi-Maaria Markus, ja se on hyväksytty Kurikan vaakunaksi Kurikan kaupunginvaltuuston juhlaistunnossa 31. joulukuuta 2008. Vaakunan heraldinen selitys on: ”Siniseen ja hopeaan lohenpyrstökoroilla halkaistu kilpi.” Kurikan ensimmäisen vaakunan suunnitteli taiteilija Ahti Hammar, ja se vahvistettiin syyskuussa 1951. Vuoden 2009 alusta Jurva liittyi Kurikkaan, minkä vuoksi Kurikalle valittiin kilpailulla uusi vaakuna.
Eduskunnassa valmisteilla vaakunalaki – Kurikka asettaa vaakunatoimikunnan
Aiheen valinnan jälkeen muun muassa Ilkan patsaan piirtänyt arkkitehti ja kuvataiteilija Matti Visanti sai vaakunan suunniteltavakseen. Visanti suunnitteli syksyyn 1950 mennessä kolme vaakunaehdotusta. Vaakunatoimikunta otti ehdotuksista yhden käsittelyynsä. Tämä ehdotus oli luultavasti Juho Koiviston ideoima, ja siinä oli nuija ja tappara muistuttamassa nuijasotaan kuuluneesta Santavuoren taistelusta sekä hirvenpää, joka puolestaan kuvasi pitäjän asutushistoriaa. Visannin ehdotukset eivät kuitenkaan luultavasti olleet riittävän korkeatasoisia, minkä vuoksi vaakunan kehittely pysähtyi talvella 1950–1951. Eräs heraldikko oli todennut, että ”vaakuna ei ole mikään sekatavarakaupan kyltti”. Myös Juho Koiviston mielestä vaakunaehdotuksissa oli liikaa aiheita. Vaakunaehdotusten heraldinen huonolaatuisuus ei kuitenkaan ollut yllätys, sillä suomalaisen heraldiikan saralla oli ollut hiljaista koko 1900-luvun alkupuoliskon. thumb|170px|Valaistu Kurikan vanha vaakuna Kurikan kaupungintalon seinässä tammikuussa 2009.